《剑阁》
明代·黎兆鏊

自昔人歌蜀道难，天彭井络剑锋看。蚕丛空割三分地，鸟道还锋十八盘。

半壁军储支楚堑，连年烽火达长安。轻身报国崎岖尽，忍听哀猿堕泪寒。

作者简介：黎兆鏊，字公成，号桂海。番禺人。遂球从叔。明神宗万历三十四年（一六〇六）举人，官蓬州知州。有《愧庵集》。清陈恭尹辑《番禺黎氏存诗汇选》有传。